Þriðjudagsmót í gær : Vignir Vatnar sigrar enn Það var með rólegra móti yfirbragðið á Þriðjudagsmóti gærdagsins sem var það 14. í röðinni ; þátttakendur sjö sem er umtalsvert færra en hefur verið undanfarið . Vignir Vatnar Stefánsson tók upp þráðinn frá því fyrir tveimur vikum og vann allar skákir sínar en í öðru sæti varð ( eins og fyrir hálfum mánuði ) Frakkinn knái , Aasef Alashtar sem tapaði bara fyrir Vigni . Til að tjá sorg og samstöðu með íslenska karlalandsliðinu verða úrslit ekki birt á chess results að þessu sinni . Þriðjudagsmótin verða í viku hverri í vetur , hvað sem líður öðrum mótum og landsleikjum og hefjast kl. 19:30 í Skákhöll TR í Faxafeni . Tímamörk eru 15 mínútur með 5 sekúndna viðbótartíma og reiknast mótin til atskákstiga .